Miyerkoles

Ang Dukotdukot kun Miyerkoles ang ikatulo kun ikaupat nga adlaw sa pitlaw (agad sa konteksto), taliwala sa Dumason ug Baylobaylo. Ang Sinugboanong pulong naggikan sa Kinatsilang "miercoles", nga gikan sa Linating dies Mercurii kun "adlaw ni Merkyuri", ang ginoo sa komersiyo.

Ang Iningles nga ngalan sa maong adlaw Wednesday, nga gikan sa Tunga-tungang Iningles Wednes dei, gikan sa Karaang Iningles Wodnes dæg, ang adlaw ni Woden, usa sa mga diyos-diyos sa mitolohiyang Aleman.

Kon ang Dominggo ang ilhong unang adlaw sa semana, ang tunga-tungang adlaw mao ang Miyerkoles. Sa pinulongang Aleman, ang ngalan sa maong adlaw Mittwoch, sa literal nga pagkahubad, "tunga-tunga sa semana". Ang maong pulong mipuli sa karaang ngalan Wodanstag sugod sa ikanapulo nga siglo. Ang Finnish nga pulong Keskiviikko; sa literal nga pagkahubad kini nagkahulogang "sentro sa semana."

Sa Hebreohanong Bibliya, ang Miyerkules mao ang adlaw kanus-a gihimo sa Diyos ang Adlaw ug Bulan.

Mga hulagway 

Mga adlaw sa semana